FI Euroopan unionin virallinen lehti C 72/67

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu rekisteröintihakemuksen julkaiseminen

(2009/C 72/11)

Tämä julkaiseminen antaa oikeuden vastustaa hakemusta neuvoston asetuksen (EY) N:o 510/2006 (1) 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

YHTEENVETO

NEUVOSTON ASETUS (EY) N:o 510/2006

”ŠTAJERSKO PREKMURSKO BUČNO OLJE”

EY-nro: SI-PGI-0005-0418-29.10.2004

SAN ( ) SMM ( X )

Tässä yhteenvedossa esitetään tuote-eritelmän pääkohdat tiedotustarkoituksessa.

1. Jäsenvaltion toimivaltainen viranomainen:

Nimi: Ministrstvo za kmetijstvo, gozdarstvo in prehrano RS Osoite: Dunajska 58 SI-1000 Ljubljana SLOVENIJA Puhelin: +386 14789109 Faksi: +386 14789055 Sähköpostiosoite: varnahrana.mkgp@gov.si

2. Hakija:

Nimi: GOLICA GIZ Osoite: Trg svobode 3, SI-2310 Slovenska Bistrica SLOVENIJA Puhelin: +386 28432611 Faksi: +386 28432613 Sähköpostiosoite: — Kokoonpano: Tuottaja/jalostaja ( X ) Muu ( )

3. Tuotelaji:

Ryhmä: 1.5 Rasvat (voi, margariini, öljyt jne.)

4. Tuote-eritelmä:

(yhteenveto asetuksen (EY) N:o 510/2006 4 artiklan 2 kohdan mukaisista vaatimuksista)

4.1 Nimi

”Štajersko prekmursko bučno olje”

4.2 Kuvaus

Štajersko Prekmursko bučno olje on syötävä raffinoimaton kasviöljy, joka saadaan puristamalla ensiluokkaisia paahdettuja öljykurpitsan siemeniä.

Štajersko prekmursko bučno olje -öljyn väri vaihtelee tummanvihreästä punaiseen, ja sillä on hyvin omintakeinen aromi ja maku. Öljyn rasvahappokoostumus on hyvä: se sisältää noin 20 % tyydyttyneitä rasvahappoja, noin 35 % tyydyttymättömiä rasvahappoja ja noin 45 % monityydyttymättömiä rasvahappoja.

Korkean E-vitamiinipitoisuutensa (noin 50 mg/100 g öljyä) ansiosta kurpitsansiemenöljy sisältää myös runsaasti tokoferolia. Se sisältää myös muita vitamiineja, mikroravinteita, karotenoideja, harvinaisia aminohappoja ja luontaisia väriaineita (lehtivihreää).

4.3 Maantieteellinen alue

Štajersko prekmursko bučno olje -öljyn tuotantoaluetta rajaa seuraavien paikkakuntien kautta kulkeva linja: Dravograd, Slovenj Gradec, Mislinje ja Velenja (jossa pääkatu muodostaan rajan), Šoštanj, Mozirje, Nazarje, Vransko, Prebold, Zabukovica ja Laško. Sieltä raja kulkee Savinja- ja Sava-jokia pitkin Radečen, Sevnicnan, Krškon ja Brežicen ohi Obrežjeen, sieltä Kroatian rajaa pitkin Unkarin rajalle ja Itävallan rajaa pitkin (Karavankkien harjannetta seuraten) takaisin Dravogradiin.

4.4 Alkuperätodisteet

Štajersko Prekmursko bučno olje -öljyn tuottajien on oltava määritetyllä maantieteellisellä alueella rekisteröityjä. Kurpitsansiementen öljyksi jalostamisen on tapahduttava Štajersko Prekmursko bučno oljen eritelmää noudattaen. Tuottajien on pidettävä kirjaa kustakin myyjästä ja tämän myymistä siemenmääristä, analyysipäivämääristä, kemiallisten analyysien tuloksista sekä fysikaalis-kemiallisista parametreistä. Tuottajien on myös pidettävä kirjaa tuotantoprosessin vaiheista ja kirjattava raaka-aineiden ja materiaalien kulutus sekä tuotetun öljyn määrät.

Kaikki vaiheet tapahtuvat eurooppalaisen standardin EN 45011 mukaisesti valtuutetun varmentamislaitoksen valvonnassa.

4.5 Tuotantomenetelmä

Štajersko prekmursko bučno olje -öljyn tuotantoon voidaan käyttää useita eri siementyyppejä, edellyttäen, että ne täyttävät säädetyt laatuvaatimukset.

Kurpitsansiemeniä voidaan viljellä määritellyn maantieteellisen alueen ulkopuolella, mutta niiden jalostamisen Štajersko prekmursko bučno olje -öljyksi on tapahduttava kyseisellä maantieteellisellä alueella.

1. Kurpitsansiementoimitusten vastaanotto ja siementen fysikaalis-kemiallisten ominaisuuksien (epäpuhtaudet, kosteuspitoisuus, öljypitoisuus, vahingoittuneiden siementen osuus) sekä ulkomuodon tarkastus.

2. Siementen varastointi.

3. Siementen puhdistus (epäpuhtauksista).

4. Siementen kuivaus siten, että loppukosteus on 6–7 %.

5. Siementen jauhaminen.

6. Siemenmassan vaivaaminen.

7. Paahtaminen (paahdetun massan lämpötila saa olla enintään 120° C, 30–60 min).

8. Paahdetun massan puristaminen.

9. Kurpitsasiemenöljyn saostaminen.

10. Laadun tarkastus (fysikaalis-kemiallinen sekä aistinvarainen analyysi).

11. Pullotus ja etiketöinti.

4.6 Yhteys maantieteelliseen alkuperään

Štajersko prekmursko bučno olje on 4.3 kohdassa määritellyn maantieteellisen alueen kulinaarinen erikoisuus. Kurpitsansiemenöljy on Štajerskan ja Prekmurjen alueiden perinteinen tuote, ja olemassa olevissa kirjallisissa lähteissä kerrotaan ensimmäisen kurpitsaöljypuristamon perustamisesta Framiin jo vuonna 1750. Kurpitsansiementen viljelyn laajenemisen myötä kyseiselle alueelle perustettiin useita kurpitsansiemenöljyä valmistavia kotiteollisuusyrityksiä (Slovenska Bistrica, Središče ob Dravi, Selo pri Pragerskem, jne.). Vuonna 1904 Albert Stigar perusti Slovenska Bistricaan kurpitsansiemenöljyä kotiteollisin menetelmin valmistavan yrityksen. Prekmurjessa ei ole suuria puristamoita vaan pelkästään maanviljelijöiden omia pieniä yrityksiä. Eräs tällaisista yrityksistä on Vadarci na Goričkossa sijaitseva Feri Vučak, joka on ollut toiminnassa jo 130 vuotta ja on nyt jo neljännen sukupolven ohjauksessa.

Štajersko prekmursko bučno olje -öljyn maine on kantautunut Sloveniasta jo muihin Euroopan maihin, USA:han, Australiaan, Venäjälle jne, mitä todistaa muun muassa kyseiselle tuotteelle IFE07-kilpailussa (The International food&drink event) Lontoossa vuonna 2007 myönnetty parhaan innovatiivisen tuotteen palkinto.

4.7 Valvontaelin

Nimi: Bureau Veritas d.o.o. Osoite: Linhartova 49a SI-1000 Ljubljana SLOVENIJA Puhelin: +386 14757670 Faksi: +386 14747602 Sähköpostiosoite: info@bureauveritas.si

4.8 Pakkausmerkinnät

Jos Štajersko prekmursko bučno olje pullotetaan määritellyllä maantieteellisellä alueella, kukin tuottaja voi käyttää omaa pakkaustaan ja etikettiään, edellyttäen että pakkaukseen merkitään suojattu nimitys ”Štajersko prekmursko bučno olje”, nimityksen värillinen logo sekä vastaava yhteisön tunnus tai kansallinen laatumerkki.

Jos pakkaaminen tapahtuu kyseisen alueen ulkopuolella, Štajersko prekmursko bučno oljen alkuperä on käytävä ilmi. Tällöin Štajersko prekmursko bučno oljen pakkaukseen on merkittävä suojattu nimitys, logo sekä vastaava yhteisön tunnus.

(1) EUVL L 93, 31.3.2006, s. 12.